Ašraf Ġanī
Muḥammad Ašraf Ġanī Aḥmadzay, litteris Arabicis محمد ‏اشرف غني احمدزی  (natus anno 1949), est politicus Afganiae et a die 29 Septembris 2014 praeses patriae.

Ašraf Ġanī, e tribu Ġiljī populi Pax̌tūn ortus, Caburae educatus, alumnus est universitatis Americanae Berytensis et universitatis Columbiae Novi Eboraci in urbe. Lector et professor fuit universitatum tam Cabulensis quam Hopkinsiensis. Apud Argentariam mundanam ab anno 1991 usque ad 2001 operam dedit. In patriam reditus, minister vectigalium meruit a die 2 Iunii 2002 ad 14 Decembris 2004, deinde cancellarius universitatis Cabulensis usque ad diem 21 Decembris 2008. 

Die 15 Augusti 2021 se magistratu praesidis abdicavit et in exsilium iit, dum interceptio regiminis a Talibanis fieret.

Bibliographia 
 Harriet Alexander, "Ashraf Ghani inaugurated: Is Afghanistan ready for a high-profile first lady?" in Daily Telegraph (29 Septembris 2014)

Nexus externi 

 

Alumni Universitatis Americanae Berytensis
Alumni Universitatis Columbiae
Argentarii
Duces civitatum
Politici Afganiae
Professores Universitatis Cabulensis
Professores Universitatis Hopkinsiensis
Alumni Rationis Fulbrightianae